wickkiey/tamil-wikipedia-chunked huggingface dataset:
# சோழவரம் வானூர்தித் தளம்

**சோழவரம் வானூர்தித் தளம்** (Cholavaram Airbase) என்பது சென்னையின் சோழவரம் அருகே உள்ள பயன்படுத்தப்படாத விமான நிலையமாகும். இது முன்னதாக இரண்டாம் உலகப் போரின்போது இராயல் விமானப்படையால் ஒரு விமானத்தளமாக இயக்கப்பட்டது. போருக்குப் பிறகு, வான்வழிப் பாதை இழுவைப் பந்தயத்திற்கான இடமாக மாற்றப்படும் வரை அது கைவிடப்பட்டிருந்தது. குறிப்பிடத்தக்க நிகழ்வாக, பிரபல மலையாள நடிகர் ஜெயன் 1980 நவம்பர் 16 அன்று தனது கோலிலக்கம் திரைப்படத்தின் படப்பிடிப்பின் போது உலங்கூர்தி விபத்தில் இறந்தார்.  
உள்ளூர்வாசிகளால் சட்டவிரோதமாக ஆக்கிரமிக்கப்பட்டிருந்த நிலங்களை இந்திய இராணுவம் பின்னர் மீட்டது. இராணுவம் அந்தப் பகுதியையும் மீதமுள்ள வான்வழிப் பகுதியையும் ஒரு கண்காணிப்பு தளமாகப் பயன்படுத்தியது. வணிக விமானங்களுக்கான விமானநிலையத்தை இரண்டாம் தரையிறங்கும் இடமாகப் பயன்படுத்தவும் திட்டங்கள் இருந்தன.  
உதான் திட்டத்தின் கீழ் புதிய விமான நிலையத்தை நிர்மாணிப்பதற்கான திட்டங்களுடன் 2020 ஆம் ஆண்டில் இந்த வான்வழிப் பாதையை இந்திய அரசு கையகப்படுத்தியது.
# சந்திரசேகரன் நாயர் விளையாட்டரங்கம்

**சந்திரசேகரன் நாயர் விளையாட்டரங்கம்** (Chandrasekharan Nair Stadium) என்பது இந்தியாவின் கேரளாவின் திருவனந்தபுரத்தில் அமைந்துள்ள ஒரு முக்கிய கால்பந்து மைதானம் ஆகும். இந்த விளையாட்டரங்கம் **காவல்துறை விளையாட்டரங்கம்** என்றும் அழைக்கப்படுகிறது. இந்த அரங்கம் கேரளாவின் முதல் காவல் ஆய்வாளர் ஜெனரல் என். சந்திரசேகரன் நினைவாக 1956 ஆம் ஆண்டில் கட்டப்பட்டது**.** விளையாட்டரங்கம் , வடிகால்களை வாருதல் மற்றும் மறுசீரமைத்தல், புதிய 6 வழிச்சாலையான செயற்கைத் தடத்திற்கு இடமளிக்கும் வகையில் விளையாட்டு அரங்கை மறுசீரமைத்தல், தேவைக்கேற்ப பார்வையாளர்களின் படிகளை அகற்றுவது மற்றும் புதுப்பித்தல், பாதையில் புதிய சங்கிலி இணைப்பு வேலி அமைத்தல், 35 ஆவது தேசிய விளையாட்டுக்கான புள்ளிகள் அறிவிப்புப் பலகையை அமைத்தல் மற்றும் கட்டமைத்தல் ஆகிய பணிகளுடன் அதன் தற்போதைய கால்பந்து மைதானமானது புதுப்பிக்கப்பட்டது.
# மெர்ரால்

**மெர்ரால்** (Merraul) என்பது இந்திய மாநிலமான பீகாரில் மேற்கு சம்பரன் மாவட்டத்தில் உள்ள ஒரு கிராமமாகும்.
# மெர்ரால்

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, மெர்ராலில் 135 வீடுகளில் 802 மக்கள் தொகை இருந்தது. இந்த மக்கள் தொகையில் 54.23% ஆண்களும், பெண்கள் 45.76% ஆகவும் உள்ளனர். மெர்ராலின் சராசரி கல்வியறிவு விகிதம் 62.6% ஆகும், இது தேசிய சராசரியான 74% ஐ விடக் குறைவு: ஆண் கல்வியறிவு 57.17%, மற்றும் பெண் கல்வியறிவு 42.82% ஆகவும் உள்ளது. மக்கள் தொகையில் 11.4% பேர் 6 வயதுக்குட்பட்டவர்கள்.
# பெர்லிஸ் நதி

**பெர்லிஸ் நதி** (மலாய்: *Sungai Perlis*) மலேசியாவின் பெர்லிஸ் மாநிலத்தில் உள்ள ஒரு நதி. இது ஒரு சின்ன நதிதான். ஆனாலும் பெர்லிஸ் மாநிலத்தைப் பொறுத்த வரையில், அதன் வேளாண்மை உற்பத்திப் பொருட்களைக் கோலா பெர்லிஸ் துறைமுகத்திற்குக் கொண்டு செல்வதில் பெரும் பங்காற்றி வருகிறது. இந்த நதியை நம்பி பல ஆயிரம் குடும்பங்களின் வாழ்வதாரங்கள் பயணிக்கின்றன.  
இந்த நதியின் நீளம் 11.8 கி.மீ. இது பெர்லிஸ் மாநிலத்தில் 4-ஆவது நீளமான நதியாகத் திகழ்கிறது. 11-வது மலேசியத் திட்டத்தின் கீழ், கோலா பெர்லிஸ் முதல் கங்கார் வரையிலான நதிப் பகுதியில் 11 கி.மீ தொலைவிற்கு அபிவிருத்தி செய்யப்பட்டு அழகுபடுத்தப்பட்டு உள்ளது
# காற்றுள்ளவரை

**காற்றுள்ளவரை** (*Kaatrullavarai*) என்பது 2005 ஆண்டு வெளிவந்த இந்திய தமிழ் காதல் நாடகத் திரைப்படம் ஆகும். இராதா பாரதி இயக்கிய இப்படத்தில் ஜெய் ஆகாஷ் மற்றும் பிரணதி ஆகியோர் முன்னணி வேடங்களில் நடிக்க, வடிவேலு, புதுமுகம் எஸ். சுரேஷ், புதுமுகம் மதுப்பிரியா, ராஜேஷ், ராஜீவ், கசான் கான், ஆர். சுந்தர்ராஜன் ஆகியோர் துணைப் பாத்திரங்களில் நடித்துள்ளனர். எஸ். சுரேஷ் தயாரித்த இப்படத்திற்கு பரணி இசை அமைத்துள்ளார். 2005 சூலை முதல் நாளன்று வெளியானது.
# காற்றுள்ளவரை

## நடிகர்கள்

- ஜெய் ஆகாஷ் பாவாவாக
- பிரணதி நர்மதாவாக
- வடிவேலு (நடிகர்) "வாச்மேன்" வேங்கடேசாக
- எஸ். சுரேஷ் "பர்மா" பாலாவாக
- மதுப்பிரியா குஷியாக
- ராஜேஷ் இராம்குமாராக
- ராஜீவ் பாலாஜியின் தந்தையாக
- கசான் கான் மகேஷ்
- ஆர். சுந்தர்ராஜன் கணக்காக
- சந்தான பாரதி பீதாம்பரனாக
- டி. பி. கஜேந்திரன் இயக்குநராக
- பாண்டு ரெங்கா
- குமரிமுத்து குமரிமுத்தாக
- பூங்காவனம் ராவாக
- பி. ஆர். வரலட்சுமி நர்மதாவின் தாயாக
- ஆர்த்தி ஜோதிகாவாக
- விஜி கெட்டி பாலாவின் தாயாக
- குமரேசன் இயக்குநர் குமாராக
- வெள்ளை சுப்பையா
- எம்.எல்.ஏ. தங்கராஜாக
- கணேஷ்கர் ஜாக்கி சானாக
- இரவி சாந்த் பீம்பாயாக
- கொட்டாச்சி
- போண்டா மணி காவல்காரனாக
- சிங்கமுத்து ஒளிப்பட கோப்பு ஜோதிடராக
- வாசு (நகைச்சுவை நடிகர்) கொய்யதோப்பு அய்யாசாமியாக
- வெங்கல் ராவ் குரங்கு குப்புசாமியாக
- வி. எம். சுப்புராஜ் கோவிந்தசாமியாக
- விஜய் கணேஷ் திருமணத் தரகராக
- பிரியங்கா தொகுப்புரையாளராக
- உசா எலிசபெத் பணிப்பெண்ணாக
- பி. வாசு சிறப்புத் தோற்றத்தில்
- ஜாகுவார் தங்கம் சிறப்புத் தோற்றத்தில்
- வண்டார்குழலி சுமிதா சிறப்புத் தோற்றத்தில்
# காற்றுள்ளவரை

## தயாரிப்பு

*வைகாசி பொறந்தாச்சு* (1990) மற்றும் *கிழக்கே வரும் பாட்டு* (1993) போன்ற படங்களை இயக்கிய ராதா பாரதி ஒரு இடைவெளிக்குப் பிறகு ஸ்ரீயாசு பிலிம்ஸ் பதாகையின் கீழ் தயாரிக்கபட்ட படமான காற்றுள்ளவரை படத்தின் மூலமாக மூலமாக தமிழ்த் திரைப்படத்துறைக்கு திரும்ப வந்தார். இந்த படத்தில் நாயகனாக நடிக்க ஜெய் ஆகாஷ் தேர்வு செய்யப்பட்டார். *குருதேவா* (2005) படத்தில் நடித்த நடிகை பிரணதி கதாநாயகி பாத்திரத்தில் நடிக்க தேர்வு செய்யப்பட்டார். பிற வேடங்களில் இப்படத்தின் தயாரிப்பாளர் எஸ். சுரேஷ் ஒரு முக்கிய வேடத்திலும், அறிமுக நடிகை மதுப்ரியா, வடிவேலு ஆகியோர் பிற பாத்திரங்களிலும் நடித்தனர். கிச்சாஸ் ஒளிப்பதிவை மேற்கொள்ள, படத்திற்கான இசையை பரணி மேற்கொண்டார்.  
திரைப்பட பின்னணி இசை மற்றும் பாடல் இசையை இசையமைப்பாளர் பரணி அமைத்தார். இப்படத்தின் இசைப்பதிவில் எட்டு பாடல்கள் இடம்பெற்றன.
# இரிஷி பள்ளத்தாக்கு பள்ளி

**இரிஷி பள்ளத்தாக்கு பள்ளி** (Rishi Valley School) என்பது ஒரு இந்திய உறைவிடப் பள்ளியாகும். இது தத்துவஞானி ஜிட்டு கிருஷ்ணமூர்த்தியால் நிறுவப்பட்டது. அவரது கல்வியியல் பார்வையின் உணர்வில் பள்ளிக்கு கல்விக்கான முழுமையான அணுகுமுறையாக இது உள்ளது. கலந்துரையாடல்கள், கூட்டங்கள் மற்றும் சங்கக் கூட்டங்கள் போன்ற சமூக சேவை மற்றும் பாடநெறி நடவடிக்கைகள் மாணவர்களின் பள்ளிப்படிப்பின் ஒரு பகுதியாகும்.  
இந்தப் பள்ளி ஒரு சுயாதீன பள்ளத்தாக்கின் 375 ஏக்கரில் அமைந்துள்ளது. இது பழைமையான மலைகளாலும், சிறிய கிராமங்களாலும் சூழப்பட்டுள்ளது. இது தென்னிந்திய மாநிலமான ஆந்திராவில் அவரது பிறப்பிடமான மதனப்பள்ளி நகருக்கு அருகில் அமைந்துள்ளது. இதனை திருப்பதியிலிருந்து இரண்டு மணிநேரத்திலும், பெங்களூரிலிருந்து இரண்டரை மணி நேரத்திலும், சென்னையிலிருந்து ஐந்து மணி நேரத்திலும் அடையலாம்.
# இரிஷி பள்ளத்தாக்கு பள்ளி

## வரலாறு

### தோற்றம்

இப்பள்ளியானது, 1925 ஆம் ஆண்டில் பிரம்மஞான சபையின் தலைவரான அன்னி பெசண்ட் அவர்களால் உலக பல்கலைக்கழகத்தைத் தொடங்குவதற்கான யோசனையுடன் பிறந்தது. ஜிட்டு கிருஷ்ணமூர்த்தியின் பிறந்த இடமான மதனப்பள்ளிக்கு அருகிலுள்ள மூன்று தளங்கள் பள்ளிக்கு சாத்தியமான இடங்களாக அடையாளம் காணப்பட்டன. தெட்டு பள்ளத்தாக்கிலுள்ள ஒரு தளத்தில் ஒரு பெரிய ஆலமரம் அவரது கவனத்தை ஈர்த்தது. அவர் அந்த மரத்தை சுற்றியுள்ள பகுதியில் பள்ளியைக் கட்டினார்.  
1926 ஆம் ஆண்டில், அவரது சகா சி. எஸ். திரிலோகிகர் ஒரு மாட்டு வண்டியில் கிராமம் கிராமமாகச் சென்று, 300 ஏக்கர்வரை ஒரே இடத்திலுள்ள நிலங்கள் தேடப்பட்டு, 1929 வாக்கில் பெரும்பாலான நிலங்கள் கையகப்படுத்தப்பட்டன. திரிலோகிகர் இதற்கு இரிஷி பள்ளத்தாக்கு என்று பெயரிட்டார். இது இரிஷிகள் பற்றிய புனைவுகளிலிருந்து பெறப்பட்ட பெயராகும். ஆயிரக்கணக்கான ஆண்டுகளுக்கு முன்பு பள்ளத்தாக்கைச் சுற்றியுள்ள மலைகளில் வசிப்பதாக வதந்திகள் பரப்பப்பட்டன.
# இரிஷி பள்ளத்தாக்கு பள்ளி

## வரலாறு

### இடமாற்றம்

அன்னி பெசண்ட் அவர்களால் 1918 இல் சென்னையில் "கிண்டி பள்ளி" என்ற ஒரு பள்ளி தொடங்கப்பட்டது. அதன் முதல் தலைமை ஆசிரியர், ஜி.வி. சுப்பா ராவ் (ஜி.வி.எஸ்) ஒரு இளம் பிரம்மமாவார். இங்கு இடம் குறைவாக இருந்தது. அண்மைப் பகுதி சத்தமாகவும், கூட்டமாகவும் இருந்தது. ஒவ்வொரு ஆண்டும் வடகிழக்கு பருவமழை பேரழிவை ஏற்படுத்தும், பள்ளியின் கூரைகளை அழித்து அதன் குடிசைகளை அழித்துவிடும். 1930 ஆம் ஆண்டின் பிற்பகுதியில் கிண்டி பள்ளியின் பெரும்பகுதியை அழித்த ஒரு மோசமான சூறாவளிக்குப் பிறகு, பள்ளி இரிஷி பள்ளத்தாக்குக்கு மாற்றப்பட்டது.
# 2012 மகளிர் கபடி உலகக் கோப்பை

**2012 உலகக்கோப்பை கபடி போட்டி** பெண்களுக்காக நடைபெற்ற முதல் உலகக் கோப்பை கபடி போட்டி ஆகும். இதை பீகார் அரசு மற்றும் இந்திய அமெச்சூர் கபடி கூட்டமைப்பு ஏற்பாடு செய்தன.
# 2012 மகளிர் கபடி உலகக் கோப்பை

## அணிகள்

உலகக் கோப்பை கபடி போட்டியில் பின்வரும் 16 அணிகள் பங்கற்றன.
-
-
-
-
-
-
-
-
-
-
-
-
-
-
-
-
# 2012 மகளிர் கபடி உலகக் கோப்பை

## இடம்

அனைத்து போட்டிகளும் பாட்னாவின் கங்கர்பாக், பாட்லிபுத்ரா விளையாட்டு வளாகத்தில் நடைபெற்றன.
# அம்பேத்கர் நகர் மருத்துவமனை, புதுதில்லி

**அம்பேத்கர் நகர் மருத்துவமனை** (Ambedkar Nagar Hospital) என்பது புதுதில்லியின் அம்பேத்கர் நகர் சட்டமன்றத் தொகுதியில் உள்ள பொது மருத்துவமனையாகும். 2013ஆம் ஆண்டில் மத்திய சுகாதார மற்றும் குடும்ப நலத்துறை அமைச்சர் குலாம் நபி ஆசாத் மற்றும் டெல்லி முதல்வர் ஷீலா தீட்சித் ஆகியோர் அடிக்கல் நாட்டினர். 2020ஆம் ஆண்டில், ஆகஸ்ட் 9ஆம் தேதி டெல்லி முதல்வர் அரவிந்த் கெஜ்ரிவால் மருத்துவமனையை திறந்து வைத்தார்.
# பார்மர் மருத்துவக் கல்லூரி

**பார்மர் மருத்துவக் கல்லூரி** (Barmer Medical College) என்பது இந்தியாவின் இராஜஸ்தானில் உள்ள பார்மரில் உள்ள ஒரு முழுமையான மூன்றாம் நிலை மருத்துவக் கல்லூரி ஆகும். இது 2019 ஆம் ஆண்டில் நிறுவப்பட்டது. கல்லூரி மருத்துவம் மற்றும் அறுவை சிகிச்சை இளங்கலை (எம்பிபிஎஸ்) பட்டம் அளிக்கிறது. செவிலியர் மற்றும் இணை மருத்துவப் படிப்புகளும் வழங்கப்படுகின்றன. இந்த கல்லூரி ராஜஸ்தான் சுகாதார அறிவியல் பல்கலைக்கழகத்துடன் இணைக்கப்பட்டுள்ளது மற்றும் இந்திய மருத்துவக் கழகத்தால் அங்கீகரிக்கப்பட்டுள்ளது. கல்லூரிக்கான மாணவர் தேர்வு தேசிய தகுதி மற்றும் நுழைவுத் தேர்வு மூலம் தகுதியின் அடிப்படையில் செய்யப்படுகிறது. கல்லூரி ஆகஸ்ட் 2019 முதல் இளங்கலை மருத்துவம் மற்றும் அறுவை சிகிச்சை படிப்புகளைத் தொடங்கியுள்ளது.
# பார்மர் மருத்துவக் கல்லூரி

## படிப்புகள்

பார்மர் மருத்துவக் கல்லூரி மாணவர்களின் இளங்கலை மருத்துவம் மற்றும் அறுவை சிகிச்சை படிப்புகளுக்கான கல்வி மற்றும் பயிற்சியை நடத்துகிறது.
# வார்ப்புரு:Infobox tournament

| headerstyle = background:lavender
| subheaderstyle = background:lavender
| subheader = }  
| image = }
| caption = }  
| header1 = <includeonly>தொடர் விபரம்</includeonly>  
| labelstyle = white-space: nowrap  
| label2 =
| data2 = }}  
| label3 = இடம்
| data3 = }  
| label4 = நாள்
| data4 =  
| label5 = Month played
| data5 = }}  
| label6 = Established
| data6 = }  
| label7 = Defunct
| data7 = }  
| label8 = Final year
| data8 = }  
| label9 =
| data9 = }  
| label10 = நிருவாகி(கள்)
| data10 = }}  
| label11 = வடிவம்
| data11 = }  
| label12 =
| data12 = }}  
| label13 = நடத்துபவர்(கள்)
| data13 = }  
| label14 =
| data14 = }  
| label15 =
| data15 = }  
| label16 =
| data16 = }  
| label17 = Purse
| data17 = }  
| label18 = ஒலிபரப்பு
| dat17 = }  
| label19 = இணையதளம்
| data19 = }  
| header20 =  
| label21 =
| data21 = }  
| label22 =
| data22 = }  
| label23 =
| data23 = }  
| header24 =  
| label25 = விளையாடிய&nbsp;ஆட்டங்கள்
| data25 = }  
| label26 = Goals&nbsp;scored
| data26 = }  
| label27 = பெற்ற&nbsp;புள்ளிகள்
| data27 = }  
| label28 = Tries&nbsp;scored
| data28 = }  
| label29 = பார்வையாளர்கள்
| data29 =  
| label30 =
| data30 = }  
| label31 = Top scorer(s)
| data31 = }  
| label32 = Top&nbsp;try&nbsp;scorer(s)
| data32 = }  
| label33 = }
| data33 =  
| label34 = }
| data34 =  
| label35 = }
| data35 =  
| class36 = navbox-title
| header36 = | Current champion }}  
| data37 = }}  
| header38 =
| data39 = }  
| header40 = | Final champion }}  
| data41 = }}  
| header42 = }  
| label43 = நடந்த இடம்
| data43= }  
| label44 = நாட்கள்
| data44= }  
| label45 = அரங்கு
| data45= }  
| label46 = Purse
| data46= }  
| label47 = வாகையாளர்
| data47= }  
| label48 = 2-ஆம் இடம்
| data48= }  
| label49 = Matches played
| data49= }  
| label50 =
| data50= }  
|header51 = }  
| label52 = Location
| data52= }  
| label53 = Dates
| data53= }  
| label54 = Venue
| data54= }  
| label55 = Purse
| data55= }  
| label56 = Champion
| data56= }  
| label57 = Runner-up
| data57= }  
| label58 = Matches played
| data58= }  
| label59 =
| data59= }  
|header60 = }  
| label61 = Location
| data61= }  
| label62 = Dates
| data62= }  
| label63 = Venue
| data63= }  
| label64 = Purse
| data64= }  
| label65 = Champion
| data65= }  
| label66 = Runner-up
| data66= }  
| label67 = Matches played
| data67= }  
| label68 =
| data68= }  
|header69 = }  
| label70 = Location
| data70= }  
| label71 = Dates
| data71= }  
| label72 = Venue
| data72= }  
| label73 = Purse
| data73= }  
| label74 = Champion
| data74= }  
| label75 = Runner-up
| data75= }  
| label76 = Matches played
| data76= }  
| label77 =
| data77= }  
| belowstyle = -top: #aaa solid
| below =  
}}<noinclude>  
</noinclude>
# கொண்டப்பள்ளி சீதாராமையா

கொண்டப்பள்ளி சீதாராமையா **(Kondapalli Seetharamaiah)** (1914/15 - 12 ஏப்ரல் 2002) என்பவர், இந்தியாவில் ஒரு மூத்த பொதுவுடைமை தலைவராகவும், மாவோயிஸ்ட் அமைப்பாளராகவும் இருந்தார்.
# கொண்டப்பள்ளி சீதாராமையா

## ஆரம்ப கால வாழ்க்கை

இவர், ஆந்திராவின் கிருஷ்ணா மாவட்டம், இலிங்காவரம் கிராமத்தில் ஒரு பணக்கார குடும்பத்தில் பிறந்தார். அருகிலுள்ள ஜோனபாடு கிராமத்தில் வளர்ந்தார்.
# கொண்டப்பள்ளி சீதாராமையா

## அரசியல் வாழ்க்கை

இவர், இளம் வயதிலேயே, பொதுவுடைமை இயக்கங்களில் சேர்ந்தார். இவர் இந்தியப் பொதுவுடைமைக் கட்சியின் கிருஷ்ணா மாவட்டச் செயலாளராக ஆனார். இவரது கட்சிப் பிரிவு தெலங்கானா கிளர்ச்சியின் போது தீவிரமாக இருந்தது. 1964இல் கட்சி பிளவுபட்டபோது, இவர் அரசியல் வாழ்க்கையிலிருந்து விலகினார். பின்னர், வாரங்கலில் உள்ள புனித கேப்ரியல் உயர்நிலைப்பள்ளியில் இந்தி ஆசிரியராக பணியாற்றத் தொடங்கினார். வாரங்கலில் கே. ஜி. சத்தியமூர்த்தியுடன் நட்பு கொண்டார். இருவரும் இந்தியப் பொதுவுடைமைக் கட்சியில் (மார்க்சிஸ்ட்-லெனினிச) சேர்ந்தனர். இவர், கட்சியின் ஆந்திர மாநிலக் குழுவில் உறுப்பினரானார். உட்கட்சி மோதலால், இவர் 1972இல் மத்திய அமைப்புக் குழுவில் சேர்ந்தார். ஆகத்து 1974இல், கட்சியின் ஆந்திர மாநிலக் குழு ஏற்படுத்தப்பட்டது. இவர் அதன் மூன்று உறுப்பினர்களில் ஒருவராக இருந்தார்.
# கொண்டப்பள்ளி சீதாராமையா

## புதிய கட்சி

1977 ஆம் ஆண்டில் இவர் கட்சியிலிருந்து விலகி, ஏப்ரல் 22, 1980 அன்று "இந்தியப் பொதுவுடைமைக் கட்சி (மார்க்சிச-லெனினிச) மக்கள் போர் "என்பதை நிறுவினார்.  
சனவரி 2, 1982 அன்று, ஐதராபாத்தில் பேகம்பேட்டை தொடருந்து நிலையத்தில், மும்பைக்கு செல்லக் காத்திருந்தபோது கைது செய்யப்பட்டார். சனவரி 4, 1984 அன்று இவர் உசுமானியா மருத்துவமனையின் கைதிகள் பிரிவில் இருந்து தப்பித்தார்.  
கட்சியின் இரண்டாம் கட்டத் தலைவராக இருந்த சத்தியமூர்த்தி, டங் சியாவோபிங்கின் அடிப்படையில் கட்சியின் மாவோயிச தன்மையை கேள்வி கேட்கத் தொடங்கினார். கம்மம் மாவட்ட போராளித் தளபதியான பைரெட்டி சத்தியநாராயண ரெட்டி சத்தியமூர்த்தியை வெளியேற்றுவதை எதிர்த்தார். ஆனாலும், அவர்கள இருவரையும் வெளியேற்றியதன் மூலம் ஏற்பட்ட உட்கட்சி மோதலைத் தொடர்ந்து, கட்சி மீது சீதாராமையா வைத்திருந்த பிடிப்பு வலுப்பெற்றது. .  
1991இல், கட்சியில் இருந்து இவர், வெளியேற்றப்பட்டார். 1993 ஆம் ஆண்டில், தனது சொந்த கிராமத்தில் காவலர்களால் பிடிக்கப்பட்டார். சில ஆண்டுகள் சிறைவாசத்திற்குப் பிறகு, மனிதாபிமான அடிப்படையில் விடுவிக்கப்பட்டார்.
# கொண்டப்பள்ளி சீதாராமையா

## இறுதி ஆண்டுகள்

தனது இறுதி ஆண்டுகளில், இவர் அரசியல் நடவடிக்கைகளிலிருந்து முற்றிலும் விலகினார். ஆல்சைமர் நோயால் அவதிப்பட்ட இவர், 12 ஏப்ரல் 2002 அன்று விசயவாடாவில் உள்ள தனது பேத்தி வீட்டில் தனது 87 வயதில் இறந்தார். இவருக்கு கோட்டீசுவரம்மா என்ற மனைவி இருந்தார். இவரது இறுதிச் சடங்குக்கு ஒரு சிலர் மட்டுமே கலந்து கொண்டனர்.
# த. நாகி ரெட்டி

**தரிமேலா நாகி ரெட்டி** (**Tarimela Nagi Reddy)** (11 பிப்ரவரி 1917 - 28 சூலை 1976), பெரும்பாலும் "டி.என்" என்று அழைக்கப்படுபம் இவர், இந்தியாவின் ஆந்திராவைச் சேர்ந்த ஒரு பொதுவுடைமை அரசியல்வாதியாவார். தனது பள்ளி நாட்களிலிருந்தே இவர் சமூகத்தில் ஏற்றத்தாழ்வுகளுக்கு எதிரான கிளர்ச்சியில் ஈடுபட்டார். ஆந்திராவின் இரண்டு முறை முதல்வராகவும் இந்தியாவின் ஆறாவது குடியரசுத் தலைவராகவும் இருந்த நீலம் சஞ்சீவ ரெட்டி, இவரது மைத்துனராவார். tarimela.com
# த. நாகி ரெட்டி

## சுயசரிதை

இவர், ஆந்திராவின் அனந்தபூர் மாவட்டத்தில் ஒரு பணக்கார குடும்பத்தில் பிறந்தார். ஆந்திர தத்துவஞானி ஜிட்டு கிருஷ்ணமூர்த்தி நிறுவிய இரிஷி பள்ளத்தாக்கு பள்ளியிலிருந்து தனது பள்ளிப்படிப்பை முடித்தார். பின்னர் சென்னையிலுள்ள இலயோலாக் கல்லூரியிலும், வாரணாசியிலுள்ள பனாரசு இந்து பல்கலைக்கழகத்திலும் பயின்றார் . தனது மாணவ நாட்களில், இவர் தேசியவாதம் மற்றும் மார்க்சியத்துடன் தொடர்பு கொண்டார். இவரது அரசியல் நடவடிக்கைகள் இவரை 1940, 1941 மற்றும் 1946ஆம் ஆண்டுகளில் சிறையில் அடைத்தன. நில உரிமையாளராக இருந்த தனது தந்தைக்கு எதிராக கிளர்ச்சி செய்த இவர், 1000 ஏக்கருக்கும் அதிகமான நிலத்தை நிலமற்ற தொழிலாளர்களுக்கு வழங்கினார்.  
இலயோலா கல்லூரி நாட்களின்போது, இவர், தனது தேசியவாத உணர்வுகளால் கல்லூரி நிர்வாகம் மற்றும் பேராசிரியர்களுடன் பழக முடியவில்லை. ஜவகர்லால் நேருவின் பொது உரைகளில் கலந்து கொண்டதற்காகவும், ராமசாமி முதலியார் மற்றும் சத்தியமூர்த்திக்கு இடையில் பிரச்சாரம் செய்ததற்காகவும், கட்டுரை போட்டிகளில் முகம்மது பின் துக்ளக்கைப் பாராட்டியதற்காகவும் கல்லூரி நிர்வாகம் இவருக்கு பல முறை அபராதம் விதித்துள்ளது.
# த. நாகி ரெட்டி

## அரசியல்

மெட்ராஸ் சட்டமன்றத்தில் இந்தியப் பொதுவுடைமைக் கட்சி வேட்பாளராக 1951 இல் அனந்தப்பூரிலிருந்து தேர்ந்தெடுக்கப்பட்டார் . இவர் 1957 இல் அனந்தபுரம் தொகுதியிலிருந்து மக்களவைக்கு தேர்ந்தெடுக்கப்பட்டார். 1962 இல் புட்டூரிலிருந்து இந்திய கம்யூனிஸ்ட் கட்சி வேட்பாளராக ஆந்திர மாநில சட்டமன்றத்திற்கு தேர்ந்தெடுக்கப்பட்டார். 1967ஆம் ஆண்டில் இவர் மீண்டும் சட்டமன்றத்திற்கு தேர்ந்தெடுக்கப்பட்டார். இப்போது அனந்தபூரிலிருந்து இந்தியப் பொதுவுடைமைக் கட்சி (மார்க்சிஸ்ட்) (சிபிஐ (எம்) வேட்பாளராக தேர்ந்தெடுக்கப்பட்டார்.  
நாகிரெட்டி தனது அரசாங்க விரோத அரசியல் நடவடிக்கைகளுக்காக பல முறை சிறையில் அடைக்கப்பட்டுள்ளார். 1940ஆம் ஆண்டில் இரண்டாம் உலகப் போரின்போது, பொருளாதாரம் மீதான போர் மற்றும் அதன் தாக்கம் என்ற புத்தகத்தை எழுதினார். மேலும் அரசாங்கத்தின் சீற்றத்தைத் தூண்டியதற்காக சிறைக்குச் சென்றார். திருச்சிராப்பள்ளி சிறையிலிருந்து விடுவிக்கப்பட்ட பின்னர், 1941இல் இந்திய பாதுகாப்புச் சட்டத்தின் கீழ் மீண்டும் கைது செய்யப்பட்டார். இவர் 1946 இல் பிரகாரம் கட்டளைச் சட்டத்தின் கீழ் கைது செய்யப்பட்டு 1947இல் விடுவிக்கப்பட்டார்.  
1952 ஆம் ஆண்டில், அனந்தபூர் தொகுதியில் இருந்து சென்னை சட்டமன்றத்திற்கான இந்தியப் பொதுவுடைமைக் கட்சியின் வேட்பாளராக தேர்ந்தெடுக்கப்பட்டார். சிறையில் இருந்த போதிலும், காங்கிரசின் முக்கிய தலைவரும் தனது மைத்துனருமான நீலம் சஞ்சீவரெட்டியை தோற்கடித்து ஒரு பரபரப்பை ஏற்படுத்தினார். 1955 ஆம் ஆண்டில், புதிதாக அமைக்கப்பட்ட புட்லூர் தொகுதியில் இருந்து சட்டமன்றத்தில் போட்டியிட்டு, தரிமேலா இராமச்சந்திர ரெட்டியிடம் தோற்றார். 1957 ஆம் ஆண்டில், அனந்தபூர் மக்களவைத் தொகுதியில் இருந்து 2வது மக்களவைக்கு தேர்ந்தெடுக்கப்பட்டார். 1962 ஆம் ஆண்டில், இவர் புட்லூர் தொகுதியில் இருந்து ஆந்திரப் பிரதேச சட்டமன்றத்தின் இந்தியப் பொதுவுடைமைக் கட்சியின் வேட்பாளராக போட்டியிட்டு, தரிமேலா இராமச்சந்திர ரெட்டியால் தோற்கடிக்கப்பட்டார். 1967ஆம் ஆண்டில், புட்லூர் தொகுதி மறுசீரமைப்பில் கலைக்கப்பட்டது. இவர் அனந்தபூர் தொகுதியில் இருந்து மூன்றாவது முறையாக இந்தியப் பொதுவுடைமைக் கட்சியின் (எம்) வேட்பாளராக சட்டமன்றத்திற்கு தேர்ந்தெடுக்கப்பட்டார். இவர் மார்ச் 1969இல் சட்டப்பேரவை பதவியை துறந்தார்.
# த. நாகி ரெட்டி

## புதிய கட்சி

1968 ஆம் ஆண்டில், இந்தியப் பொதுவுடைமைக் கட்சியிலிருந்து (எம்) பிரிந்து ஆந்திரா பொதுவுடைமை புரட்சியாளர்களின் ஒருங்கிணைப்புக் குழுவை (ஏபிசிசிஆர்) அமைத்தார். இந்தியப் பொதுவுடைமைக் கட்சியிலிருந்து (எம்) ஆர்வலர்களை புதிய கட்சியில் ஈர்ப்பதில் இவர் வெற்றி பெற்றார். சிறிது காலத்தில், ஐபிசிசிஆர் அகில இந்திய பொதுவுடைமை இயக்க ஒருங்கிணைப்புக் குழுவில் இணைந்தது. ரெட்டி 1976 இல் இறக்கும் வரை அதன் ஆந்திரத் தலைவராக தொடர்ந்தார்.
# கவுந்தப்பாடி

**கவுந்தப்பாடி** (**Kavindapadi**) தமிழ்நாட்டின் ஈரோடு மாவட்டம், பவானி வட்டத்தில் அமைந்த ஒரு நகராட்சி ஆகும். ஈரோடு - சத்தியமங்கலம் செல்லும் நெடுஞ்சாலையில் அமைந்த கவுந்தப்பாடியில் கரும்பு மற்றும் வாழை அதிகம் பயிரிடப்படுகிறது. கவுந்தப்பாடி கைத்தறி நெசவிற்கு புகழ்பெற்றது. சுதந்திரம் அடைந்த காலத்தில் கவுந்தப்பாடி சுதேசி ஜவுளி வர்த்தக சங்கம் தொடங்கப்பட்டது என்பது குறிப்பிடத்தக்கது. கவுந்தப்பாடியில் சனிக்கிழமையன்று நாட்டு சர்க்கரை மற்றும் வெல்லம் வணிகத்திற்கு வாரந்திர சந்தை நடைபெறுகிறது. புதன் கிழமை நடைபெறும் வாராந்திர சந்தை மிகவும் பிரபலம்.  
இங்கு அரசு ஆண்கள் மற்றும் பெண்கள் மேல்நிலைப்பள்ளிகள் உள்ளன.  
இந்த பகுதியில் இயங்கி வரும் E.I.T பாலிடெக்னிக் கல்லூரி டெக்ஸ்டைல் டெக்னாலஜி உள்ளிட்ட படிப்புகளுக்கு பெயர்பெற்றது.  
இதனருகே அமைந்த கிராமங்கள் சலங்கப்பாளையம், செந்தம்பாளையம், ஆலத்தூர், வேலம்பாளையம், நல்லிகவுண்டனூர், பூமான்டகவுண்டனூர், அய்யம்பாளையம், பெருந்தலையூர், பி. மேட்டுப்பாளையம், கே. புதூர், பாண்டிப்பாளையம், கொல்லத்துப்பாளையம், வெள்ளாங்கோவில் மற்றும் குச்சரமடை ஆகும்.
# கவுந்தப்பாடி

## நிருவாகம்

பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது.
# கவுந்தப்பாடி

## கவுந்தப்பாடி கைத்தறி நெசவு

ஈரோடு மாவட்டத்தின் பவானி வட்டத்தில்
கவுந்தப்பாடியில் அன்னை இந்திரா கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் லிட், காஞ்சித்தலைவன் கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் லிமிடெட் மற்றும் மாரியம்மன் மகளிர் கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் ஆகிய கைத்தறி அமைப்புகளின் மூலம் கைத்தறியில் கால் மிதிகள் நெய்து விற்பனை செய்து வருகின்றனர்.  
கவுந்தப்பாடி கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் மற்றும் சக்தி தொடக்க கைத்தறி நெசவாளர் கூட்டுறவு சங்கம் மூலமாக கைத்தறித் துண்டுகள் உற்பத்தி செய்து விற்பனை செய்து வருகின்றனர்.  
பவானி வட்டத்திற்கு உட்பட்ட கீழ்வானி பகுதியில் வாழ்கின்ற நெசவாளர் கீழ்வானி கைத்தறி உற்பத்தி மற்றும் விற்பனை சங்கத்தின் மூலமாக உற்பத்தி மற்றும் விற்பனை நடவடிக்கைகளில் பங்கு கொள்கின்றனர். இப்பகுதியில் கைத்தறியில் கால்மிதிகள் (Handloom door mates) உற்பத்தி செய்கின்றனர்.
# ஜி. இராகவ ரெட்டி

**ஜி. இராகவ ரெட்டி** (G. Raghava Reddy) (பிறப்பு 1928) ஓய்வுபெற்ற இந்தியக் காவல் பணி அதிகாரி, இவர் புதுமையான விவசாயத்திற்கும் பெயர் பெற்றவர். பொதுவுடைமை இயக்கத் தலைவர் டி.நாகி ரெட்டிக்கு எதிரான பிரபலமான வழக்கின் முக்கிய புலனாய்வாளராக இருந்தார். காவல் அதிகாரியாக தனது நீண்ட வாழ்க்கையில், துப்பறியும் படையினரின் தலைவர் போன்ற பல துறைகளில் பணியாற்றினார்.
# ஜி. இராகவ ரெட்டி

## டி.நாகி ரெட்டி வழக்கு

டி. நாகி ரெட்டி ஒரு பிரபலமான பொதுவுடைமை இயக்கத் தலைவராக இருந்தார். அவர் அரசுக்கு எதிராக ஒரு கிளர்ச்சியில் ஈடுபட்ட குற்றவாளியாக் இருந்தார். தனது இருபத்தி இரண்டு சகாக்களுடன் பிடிபட்டார். 325 க்கும் மேற்பட்ட சாட்சிகளை உள்ளடக்கிய இந்த வழக்கின் முக்கிய விசாரணையாளராக இராகவன் இருந்தார். நாகி ரெட்டி மற்றும் பிற குற்றம் சாட்டப்பட்டவர்கள் குற்றவாளிகள் என உறுதியானது. நாகி ரெட்டி பிணை ஆணையில் வெளிவந்த பின்னர் இயற்கை மரணம் அடைந்தார். அதே சமயம் குற்றம் சாட்டப்பட்ட இருபத்தி இரண்டு பேரும் சிறைத்தண்டனை அனுபவித்தனர்.
# ஜி. இராகவ ரெட்டி

## விருதுகள்

இவரது சிறப்பான சேவைக்காக, 1982 ஆம் ஆண்டில் சிறப்பான சேவைக்காக குடியரசுத் தலைவரின் காவலர் பதக்கமும், 1972 இல் சிறந்த சேவைக்காக இந்திய காவலர் பதக்கமும் இவருக்கு வழங்கப்பட்டது. முப்பது வருட சேவையின் பின்னர், 1986 ஆம் ஆண்டில் காவல்துறை துணை ஆய்வாளாராக பதவி யுஅர்வு பெற்று ஓய்வு பெற்றார்.
# ஜி. இராகவ ரெட்டி

## ஓய்வுக்கு பின்

இவர் நாடு முழுவதும் பல காவல் கல்விக்கூடங்களுக்கு தொடர்ந்து வழிகாட்டுகிறார். *ஆஸ் ஐ லுக் பேக்* என்ற இவரது நினைவுக் குறிப்புகள், காவல் ஆராய்ச்சி அமைப்புகளால் பயன்படுத்தப்பட்டுள்ளன.  
இவர், ஒரு வெற்றிகரமான விவசாயியாகவும் அறியப்ப்படுகிறார். தரிசு நிலத்தை பசுமையான பண்ணையாக மாற்றுவது போன்ற பல்வேறு விவசாய முறைகளில் இவருக்கு ஆழ்ந்த ஆர்வம் உண்டு. இந்த பண்ணை பல செய்தித்தாள்களில் மேற்கோள் காட்டப்பட்டுள்ளது.
# தே. வெ. இராவ்

**தேவுலப்பள்ளி வெங்கடேசுவர ராவ்** (Devulapalli Venkateswara Rao) (1917-1984) ஒரு இந்திய அரசியல்வாதியாவார்.
# தே. வெ. இராவ்

## சொந்த்ஃஅ வாழ்க்கை

இவர், வாரங்கல் மாவட்டம், இங்கூர்த்தி கிராமத்தில், 1917 சூன் 1 அன்று, தேவுலப்பள்ளி வரத ராவின் மகனாகப் பிறந்தார். இவரது குடும்பத்தினர் நல்கொண்டா மாவட்டத்தின் சூர்யாபேட்டை வட்டத்தின் பந்தமீதி சண்டுபட்லா கிராமத்தைச் சேர்ந்தவர்கள்.
# தே. வெ. இராவ்

## கிளர்ச்சி

கம்மத்தில் ஒரு உயர்நிலைப் பள்ளி மாணவராக இருந்தபோது, ஆந்திர மகாசபாவின் 3வது மாநாட்டில் பங்கேற்றார். ஐதராபாத் அரசாங்கத்தின் நிசமுக்கு எதிராக ஆர்ப்பாட்டங்களை ஏற்பாடு செய்து மாணவர் இயக்கத்தில் தீவிரமாக இருந்தார். உசுமானியா பல்கலைக்கழகத்தில் இளங்கலை மாணவராக இருந்தபோது, ஐதராபாத் மாநிலத்தில் 'வந்தே மாதரம்' மாணவர் இயக்கத்தின் அமைப்பாளராக இருந்தார். போராட்டங்களில் பங்கு வகித்ததற்காக இவர் பல்கலைக்கழகத்திலிருந்து வெளியேற்றப்பட்டார். ஆனால் 1938 இல் ஜபல்பூர் கலைக் கல்லூரியில் பட்டப்படிப்பை முடிக்க முடிந்தது. இந்த காலகட்டத்தில் இவர் மார்க்சிய இலக்கியங்களுடன் தொடர்பு கொண்டார். தனது கிராமத்திற்குத் திரும்பிய பின்னர், மே 1939 இல் இரங்கநாயக்கம்மா என்பவரை மணந்தார்.
# தே. வெ. இராவ்

## பொதுவுடைமை இயக்கம்

இவர், 1939 இல் இந்தியப் பொதுவுடைமைக் கட்சியில் சேர்ந்து கொண்டார். ஆந்திர மகாசபாவின் நல்கொண்டா மாவட்டக் குழுவின் தலைவராக பணியாற்றினார். மேலும் அமைப்பின் செயலாளராகவும் இருந்தார். தெலுங்கானா ஆயுதப் போராட்டத்தின் முக்கிய அமைப்பாளராக இருந்த இவர் எட்டு ஆண்டுகள் மறைந்து (1953 வரை) வாழ்ந்தார். மா சே துங்கின் கீழ் சீனப் பொதுவுடைமைக் கட்சியின் அனுபவங்களால் ஈர்க்கப்பட்ட ஒரு புரட்சிகர வரியை இந்தியாவில் முதல்முறையாக கோடிட்டுக் காட்டிய இந்தியப் பொதுவுடைமைக் கட்சியின் மாகாண செயலகத்தின் 1948 ஆந்திர ஆய்வறிக்கையின் வரைவில் இவர் ஒரு முக்கிய பங்கைக் கொண்டிருந்தார்.ப் 1960களின் பிற்பகுதியில், தெலுங்கானா போராட்டத்தின் ஆயுதங்களுடன் சரணடைவது ஒரு பெரிய துரோகம் என்று வாதிட்டார்.  
இவர் இந்தியப் பொதுவுடைமைக் கட்சியின் நல்கொண்டா மாவட்டக் குழுவின் செயலாளராகவும், தெலுங்கானாவின் செயலக உறுப்பினராகவும் (பிப்ரவரி 1952 இல் உருவாக்கப்பட்டது), அதன் மத்திய குழு உறுப்பினராகவும் இருந்தார். 1964இல் ஏற்பட்ட கட்சியின் பிளவுக்கு முன்னர் அதன் இளைய உறுப்பினராக இருந்தார். தெலுங்கானா அகில இந்திய விவசாயிகள் சங்கத்தின் துணைத் தலைவராக பணியாற்றினார். 1957 ஆம் ஆண்டு நடந்த இந்திய பொதுத் தேர்தலில் நல்கொண்டா தொகுதியில் இருந்து மக்களவைக்குத் தேர்ந்தெடுக்கப்பட்டார் .
# தே. வெ. இராவ்

## புதிய அமைப்பு

சூன் 1968 இல் ராவ், டி. நாகி ரெட்டி, சந்திரா புல்லா ரெட்டி மற்றும் கொல்லா வெங்கையா ஆகியோருடன் பொதுவுடைமை புரட்சியாளர்களின் ஆந்திர மாநில ஒருங்கிணைப்புக் குழுவை (ஏபிசிசிஆர்) நிறுவினார். ஏப்ரல் 1975இல் இவரும், டி. நாகி ரெட்டியும் இந்திய பொதுவுடைமை புரட்சியாளர்களின் ஒற்றுமை மையத்தை (மார்க்சிஸ்ட்-லெனினிஸ்ட்) (யு.சி.சி.ஆர்.ஐ (எம்.எல்)) நிறுவினர்.
# கங்காரு: ஒரு அன்பு-வெறுப்பு கதை

**கங்காரு: ஒரு அன்பு - வெறுப்பு கதை** (Kangaroo: A Love-Hate Story ) என்பது ஆத்திரேலியச் சுற்றுச்சூழல் ஆவணப்படமாகும். இதை *செகண்ட் நேச்சர் பிலிம்ஸ்* தயாரித்தது. *மிக் மெக்கிண்டயர்*, *கேட் மெக்கின்டைர் கிளெர்* குழுவினரால் இணைந்து எழுதப்பட்டது. கங்காருவுடன் ஆத்திரேலியர்கள் பகிர்ந்து கொள்ளும் உறவை ஆவணப்படம் சுற்றி வருகிறது இந்த ஆவணப்படத்தில் சிக்கலின் பல்வேறு பக்கங்களில் உள்ள வல்லுநர்கள் உள்ளனர். மேலும் ஆத்திரேலிய மிருகக்காட்சிசாலையின் உரிமையாளரான *டிம் ஃபிளனெரி* மற்றும் *டெர்ரி இர்வின்* ஆகியோருடன் நேர்காணல்களைக் கொண்டுள்ளது. இந்த படம் ஆத்திரேலியாவில் 5 பிப்ரவரி 2017 அன்று வெளியிடப்பட்டது, 2018 ஆம் ஆண்டில் சனவரி 19 அன்று அமெரிக்காவில் வெளியீட்டைக் கொண்டிருந்தது.
# கங்காரு: ஒரு அன்பு-வெறுப்பு கதை

## பின்னணி

மிருகத்தைப் பற்றிய வேறுபட்ட கருத்தை ஆழமாக ஆராய்வதற்கான ஆர்வமாக இந்த ஆவணப்படம் தொடங்கப்பட்டது. ஒவ்வொரு ஆண்டும் எத்தனை கங்காருக்கள் சுடப்பட்டு இலாபத்திற்காக விற்கப்படுகின்றன என்பதை அறிந்து ஆச்சரியப்படுவதாக ந்டுக்கப்பட்டது என *மெக்கிண்டயர் கிளியர்* கூறினார்.
# அடுத்த சாட்டை

**அடுத்த சாட்டை** (Adutha Saattai) என்பது இந்தியாவின் தமிழ் மொழியில் 2019இல் வெளிவந்த அதிரடித் திரைப்படமாகும். 2012இல் இயக்குநர் எம். அன்பழகன் இயக்கி வெளியான சாட்டை என்ற படத்தின் தொடர்ச்சியாக இது வெளியானது. இதில், சமுத்திரக்கனியும், தம்பி ராமையாவும் முக்கிய கதாபாத்திரங்களில் நடிக்க, அதுல்யா ரவி, அறிமுக நடிகர் கௌசிக் சுந்தரம், யுவன் ஆகியோர் துணை வேடங்களில் நடித்திருந்தனர். சாட்டை படத்திற்கு இசையமைத்த டி. இமானுக்கு பதிலாக ஜஸ்டின் பிரபாகரன் இசையமைத்திருந்தார். படத்தின் முதன்மை புகைப்படம் 12 திசம்பர் 2018 அன்று தொடங்கியது.  
அடுத்த சாட்டை என்பது இந்தியாவில் கல்வி முறையில் நிலவும் குறைபாடுகளைப் பற்றியது. படத்தின் விஷயத்தை கருத்தில் கொண்டு, இது 2019 செப்டம்பரில் உலகளவில் வெளியிட திட்டமிடப்பட்டது பின்னர் நவம்பருக்கு மாற்றப்பட்டது.
# அடுத்த சாட்டை

## நடிகர்கள்

- தயாளனாக சமுத்திரக்கனி
- எம். சிங்கபெருமாளாக தம்பி ராமையா
- பழனிமுத்துவாக யுவன்
- போதும்பொண்ணுவாக அதுல்யா ரவி
- ஆதியாக கௌசிக் சுந்தரம்
- பச்சியம்மாளாக ரஜ்சிறீ பொன்னப்பா
- கோபாலாக ஜியார்ஜ் மார்யன்
- கவிதாலயா கிருஷ்ணன்
- சரவண சக்தி
- சசிகுமார் சிறாப்புத் தோற்றம்
# அடுத்த சாட்டை

## வெளியீடு

இப்படம் 2019 நவம்பரில் உலகளவில் வெளியிடப்பட்டது.  
படத்திற்கு ஜஸ்டின் பிரபாகரன் இசையமைத்துள்ளார். பாடல் வரிகளை தேன்மொழி தாஸ் மற்றும் யுகபாரதி ஆகிய இருவரும் எழுதியிருந்தனர்.
# டேனி (2020 திரைப்படம்)

**டேனி** (Danny) என்பது 2020 ஆம் ஆண்டு வெளியான இந்தியத் தமிழ் மொழி அதிரடித் திரைப்படமாகும். இப்படத்தை அறிமுக இயக்குநர் சந்தானமூர்த்தி எழுதி இயக்கியுள்ளார். இந்தத் திரைப்படம் வரலட்சுமி சரத்குமார் ஒரு நாயுடன் ஒரு காவலராக முக்கியக் கதாபாத்திரத்தில் நடித்திருந்தார். படத்தின் முதன்மை புகைப்படம் 2019 சனவரியில் தொடங்கியது. இப்படம் மேலதிக ஊடக சேவையாக ஜீ5இல் வெளியீட்டைக் கொண்டிருந்தது.
# டேனி (2020 திரைப்படம்)

## நடிகர்கள்

- காவல் அதிகாரி குந்தவையாக வரலட்சுமி சரத்குமார்
- சிதம்பரமாக வேல ராமமூர்த்தி
- மதியாக அனிதா சம்பத்
- நீலகண்டனாக கவின்
- செல்வமாக துரை சுதாகர்
- கவியாக வினோத் கிஷன்
- விஞ்ஞானியாக கே. பி. ஒய் ராமர்
- தனமாக சனாயா தாப்னே
- சரவண சக்தி
# டேனி (2020 திரைப்படம்)

## தயாரிப்பு

இந்தத் திரைப்படத்தை அறிமுக இயக்குநர் எல். சி. சந்தானமூர்த்தி இயக்குவதாக அறிவித்தார். படப்பிடிப்பு 2019 சனவரி தொடக்கத்தில் தொடங்கியது. இந்தத் திரைப்படத்தில் வரலக்சுமி சரத்குமார் ஒரு அதிரடி காவலராக நடிக்க வைப்பது தெரியவந்தது. மேலும் மாரி 2 படத்துக்குப் பிறகு நடிகை இதுபோன்ற வேடத்தில் நடிப்பது தொடர்ச்சியாக இரண்டாவது முறையாகும். படத்தின் சுவரொட்டியை நடிகர் ஜெயம் ரவி, மார்ச் 5, 2019 அன்று வரலட்சுமியின் 34 வது பிறந்தநாளில் வெளியிட்டார். மேலும் திரைப்பட தயாரிப்பாளர்கள் நடிகைக்கு "மக்கள் செல்வி" என்று பெயரிட்டனர்.
# பயாசு கான்

| alias = அப்தாப்-இ-மௌசிகி" ( இசைச் சூரியன்)
| birth_date = 8 பிப்ரவரி 1886
|death_place = வடோதரா, குசராத்து, இந்தியா
| occupation = இந்துஸ்தானி இசையை பாடுதல்
|years active = 1924 &ndash; 1950 இவர், வடோதராவில் தான் இறக்கும் போது, இந்த நூற்றாண்டின் மிகச் சிறந்த மற்றும் செல்வாக்கு மிக்க பாடகர்களில் ஒருவராக புகழ் பெற்றிருந்தார்.
# பயாசு கான்

## ஆரம்ப கால வாழ்க்கை

1886 இல் உத்தரபிரதேசத்தில் சிகந்தராவில் சப்தார் உசேன் என்பவருக்கு மகனாகப் பிறந்தார். இவரது தந்தை இவர் பிறப்பதற்கு மூன்று மாதங்களுக்கு முன்பு இறந்தார். இவரை இவரது தாய்வழி தாத்தா குலாம் அப்பாசு (1825-1934) வளர்த்தார். இவருக்கு 25 வயது வரை இசையை கற்றுக் கொடுத்தார். இவர் உஸ்தாத் மெகபூப் கான், அவரது மாமியார், நேத்தியன் கான் , அவரது மாமா பிதா உசேன் கான் ஆகியோரின் மாணவராவும் இருந்தார்.  
வடோதராவின் மன்ன்ன் சர் மூன்றாம் சாயாஜிராவ் கெய்க்வாடின் அரசவைக் கலைஞராக நீண்ட காலம் பணியாற்றினார். அங்கு இவருக்கு "ஞான ரத்னா" (அறிவின் ரத்தினம்) என்ற பட்டம் வழங்கப்பட்டது. மைசூர் அரசன் 1908இல் இவருக்கு "அப்தாப்-இ-மௌசிகி" ( இசையின் சூரியன்) என்ற பட்டத்தை வழங்கினார். இவர், துருபாத் கியால் ஆகியவற்றில் திறமையானவராக இருந்தாலும், தும்ரி, கசல் பாடும் திறனையும் கொண்டிருந்தார்.
# பயாசு கான்

## இறப்பு

பயாசு கான் 1950 நவம்பர் 5 அன்று இந்தியாவின் குசராத்தின் வடோதரா காலமானார். வடோதராவில் அமைந்துள்ள இவரது கல்லறை காரணமாக ஏப்ரல் 2002 இல் தாக்கப்பட்டது. கட்டமைப்பில் விரிவான சேதம் ஏற்பட்டது.
# பாலகிருட்டிணபுவா இச்சல்கரஞ்சிகர்

**பாலகிருட்டிணபுவா இச்சல்கரஞ்சிகர்** (Balakrishnabuwa Ichalkaranjikar) (1849-1926) இவர் பாரம்பரிய இந்துஸ்தானி இசையின் கியால் வகையின் இந்தியப் பாடகர் ஆவார். குவாலியர் கரானாவை (பாடும் பாணி) கற்றுக் கொண்டு அதை மகாராட்டிராவிற்கு கொண்டு வந்தார்.
# பாலகிருட்டிணபுவா இச்சல்கரஞ்சிகர்

## ஆரம்பகால வாழ்க்கையும் பின்னணியும்

பாலகிட்டிணபுவா இச்சல்கரஞ்சிகர் மகாராஷ்டிராவில் பிறந்தார். இவர் இந்திய பாரம்பரிய இசையின் கயல் வகையின் மெக்காவான குவாலியருக்குப் பயணம் செய்தார். மேலும் வாசுதோராவ் ஜோசியின் கீழ் கற்றுக்கொண்டார். பின்னர் மகாராட்டிரா திரும்பினார். மீரஜ் அருகில் வசித்து வந்தார்.
# பாலகிருட்டிணபுவா இச்சல்கரஞ்சிகர்

## சீடர்கள்

இவரது பிரதான சீடர்களில் நீலகாந்த்புவா மிராஜ்கர், விஷ்ணு திகம்பர் பலூசுகர், தனது மகன் அன்னபுவா, அனந்த் மனோகர் ஜோசி (அந்து-புவா), மிராஷி புவா , வாமன்புவ சாபேகர் ஆகியோர் அடங்குவர். அன்னபுவா இவருக்கு முன்னரே இறந்து போனார். மகனின் மரணம் அவரது இறுதி ஆண்டுகளில் அவருக்கு மிகுந்த வருத்தத்தை ஏற்படுத்தியது.
# வெங்கடமகி

**வெங்கடமகி** (Venkatamakhin) அல்லது **வெங்கடமகின்** ஒரு இந்தியக் கவிஞரும், இசைக்கலைஞரும், கர்நாடக இசைக்கலைஞருமாவார். இவர் தனது "சதுர்தண்டி பிரகாசிகா"வுக்கு புகழ் பெற்றவர். அதில் இவர் இராகங்களை வகைப்படுத்தும் மேளகர்த்தா முறையை விளக்குகிறார். இவர், தேவாரப் பாடல் பெற்ற திருவாரூர் தியாகராஜரைப் புகழ்ந்து கீதங்களையும், பிரபந்தங்களையும் அத்துடன் 24 அஷ்டபதிகளையும் இயற்றியுள்ளார்.
# வெங்கடமகி

## சுயசரிதை

வெங்கடமகி என்கிற வெங்கடேசுவர தீட்சிதர், சிமோகா மாவட்டத்திலுள்ள ஒன்னாலியைச் சேர்ந்த கன்னட பிராமணர் கோவிந்த தீட்சிதரின் மகனாவார். இவரது தந்தை தஞ்சாவூரின் இரகுநாத நாயக்கரிடம் அமைச்சராக இருந்தார். இவரது தந்தை, இவருக்கும் இவரது சகோதரர் யக்னநாராயண் என்பவருக்கும் வீணை இசையைக் கற்பித்தார். பின்னர் இவர், தனப்பாச்சார்யா என்பவரிடம் பாரம்பரிய இசையின் அறிவார்ந்த அம்சங்களில் பயின்றார். இவர், சமசுகிருதம், சோதிடம், ஏரணம், மெய்யியல், அலங்காரம் போன்ற பல்வேறு பாடங்களில் அறிவைக் கொண்டிருந்தார்.  
தனது தந்தையைப் போலவே, இவரும் இரகுநாத நாயக்கரின் மகனான விஜயராகவ நாயக்கரிடம் (1633-1673) பணிபுரிந்தார். கர்நாடக இசையில் இராகங்களை வகைப்படுத்துவது குறித்து எந்த அதிகாரபூர்வமான கட்டுரையும் இல்லை என்பதால், மன்னர், இவரை மிகவும் புகழ்பெற்ற இவரது படைப்பான "சதுர்தண்டி பிரகாசிகா" என்ற நூலைத் தொகுக்க நியமித்தார். இவர் திருவாரூரின் பிரதான தெய்வமான தியாகேசரின் பக்தராக இருந்தார். மேலும் அவரது நினைவாக 24 அஷ்டபதிகளை இயற்றினார்.  
இவரது, "சதுர்தண்டி பிரகாசிகா" கர்நாடக இசையின் ஒரு அடையாளமாக இருந்தது. இது 20ஆம் நூற்றாண்டின் முற்பகுதியில் அச்சிடப்படும் வரை கையெழுத்துப் பிரதி வடிவத்தில் மட்டுமே புழக்கத்தில் இருந்தது. இது சுரங்களை அடிப்படையாகக் கொண்ட மேளகர்த்தா இராகங்களின் முறையான மற்றும் விஞ்ஞான வகைப்பாட்டை வழங்குகிறது.
# சதுர்தண்டி பிரகாசிகா

**சதுர்தண்டி பிரகாசிகா** (*Chaturdandi prakashika*) என்பது 17ஆம் நூற்றாண்டின் நடுப்பகுதியில் இசைக்கலைஞர் வெங்கடமகி எழுதிய சமசுகிருத நூலாகும். இது இந்தியாவின் கருநாடக இசைப் பாரம்பரியத்தில் இராகங்களை வகைப்படுத்தவும் ஒழுங்கமைக்கவும் ஒரு தத்துவார்த்த மேளகர்த்தா முறையை அறிமுகப்படுத்தியது. 20ஆம் நூற்றாண்டில், இந்த அமைப்பு இன்று இந்துஸ்தானி இசையில் பயன்படுத்தப்படும் தாட்டு அமைப்பின் அடிப்படையாக அமைகிறது. சதுர்தண்டி பிரகாசிகாவின் சில பகுதிகள் இப்போது தொலைந்துவிட்டன.
# சதுர்தண்டி பிரகாசிகா

## விளக்கம்

கருநாடக இசையில், ஒரு மேளகர்த்தா என்பது ஒரு இனிமையாகவும் அலகு ஏறுவரிசையில் சுரங்களின் அளவாகும், இது அடிப்படையை உருவாக்கி இராகங்களை வெளிபடுத்துகிறது. மேளா என்ற கருத்தை வித்யாரண்யர் 14 ஆம் நூற்றாண்டில் அறிமுகப்படுத்தியதாகக் கூறப்படுகிறது. மேலும் வெங்கடமகினுக்கு முன்னர் பல இசைக்கலைஞர்கள் இதைப் பற்றி விவரித்திருந்தாலும், பாரம்பரிய இசையின் இராகங்களை முறையாக வகைப்படுத்திய ஒரு நிலையான படைப்பின் பற்றாக்குறை இருந்தது. தஞ்சாவூர் நாயக்க வம்சத்தின் நான்காவது மன்னனான விஜயராகவ நாயக்கர் (ஆட்சி. 1633-1673) இதுபோன்ற ஒன்றைத் தயாரிக்க வெங்கடமகினை நியமித்தார். இது சதுர்தண்டிபிரகாசிகாவை உருவாக்க வழிவகுத்தது. தலைப்பு "நான்கு தூண்களின் வெளிச்சம்" (இசை) என்று மொழிபெயர்க்கப்பட்டுள்ளது. இது நான்கு பிரிவுகளின் அமைப்பைக் குறிக்கிறது. அதாவது ஆலாபனை (ஒரு இராகத்தின் தாள ஆலாபனையின் வெளிப்பாடு), தயம் (மெல்லிசை ஊடுருவல்), கீதம் (ஒரு இராகத்தில் குரல் அமைப்பு) மற்றும் பிரபந்தம் (ஒரு உருப்படி அமைப்பு). இன்று தென்னிந்தியாவின் பாரம்பரிய இசையின் அடித்தளமாக விளங்கும் மேளகர்த்தா வகைப்பாடு மற்றும் 72 மேளா ராகங்களை உருவாக்குவதற்கு இந்தப் பணி வழிவகுத்தது.  
20 ஆம் நூற்றாண்டின் முற்பகுதியில், மும்பையைச் சேர்ந்த இசைக்கலைஞரான விஷ்ணு நாராயண் பட்கண்டே, சதுர்தண்டிபிரகாசிகாவுக்கு வாய்ப்பளித்தார். மேலும் இந்துஸ்தானி இசையில் இராகங்களை ஒழுங்கமைக்கவும் வகைப்படுத்தவும் தற்போது பயன்படுத்தப்படும் தாட்டு முறைக்கு அடிப்படையாக அதன் மேளகர்த்தா முறையைப் பயன்படுத்தினார்.  
கட்டுரையின் சில பகுதிகள் இப்போது தொலைந்துவிட்டன.
# ஒன்றுபட்ட நேபாளம்

அரண்மனையை காக்கும் கூர்க்கா படைவீரர்கள்]]  
**ஒருகிணைந்த நேபாளம்** (**unification of Nepal**) கோர்க்கா இராச்சிய மன்னர் பிரிதிவி நாராயணன் ஷா ஆட்சிக் காலத்தில் சிதிறியிருந்த நேபாளத்தின் பகுதிகளை ஒன்றிணைத்து 1769-ஆம் ஆண்டில் ஒருங்கிணைந்த நேபாள இராச்சியத்தை நிறுவினார். காட்மாண்டுப் போர், கீர்த்திப்பூர் போர் மற்றும் பக்தபூர் போர்கள் மூலம், கோர்க்கா இராச்சிய மன்னர் பிரிதிவி நாராயணன் ஷா, காத்மாண்டு சமவெளிப் பகுதிகளில் இருந்த காட்மாண்டு, லலித்பூர் மற்றும் பக்தபூர் போன்ற 3 நகர இராச்சியங்களை வென்று கோர்க்கா இராச்சியத்துடன் இணைத்தார். பின்னர் மலைப்பகுதியில் இருந்த தலைநகரான கோர்க்காவை, மன்னர் பிரிதிவி நாராயாணன் ஷா, 1769-ஆம் ஆண்டில் காட்மாண்டு நகரத்திற்கு மாற்றினார்.  
மேற்கு நேபாளத்தின் 24 இராச்சியங்களை வென்ற மன்னர் பிரிதிவி நாராயணனின் ஷா வமத்தினர் கிழக்கே சத்லஜ் ஆறு முதல் மேற்கே சிக்கிம்-ஜல்பைகுரி வரை இமயமலைப் பகுதிகளில் நேபாள இராச்சியத்தை போர்கள் மூலம் விரிவுப்படுத்தினர்.
# ஒன்றுபட்ட நேபாளம்

## இதனையும் காண்க

- நேபாளத்தின் வரலாறு
- ஷா வம்சம்
- ராணா வம்சம்
# வீரமும் ஈரமும்

**வீரமும் ஈரமும்** (*Veeramum Eeramum*) என்பது 2007 ஆண்டு வெளியான தமிழ் மொழித் திரைப்படம் ஆகும். சஞ்சய் ராம் இயக்கிய இப்படத்தில் சரவணன், அலெக்ஸ், தீபன் சக்ரவர்த்தி, சஞ்சய் ராம், கிருஷ்ணா, சோனிகா, தானியா, அஞ்சுஷா, சுதாகர் வசந்த் ஆகியோர் முக்கிய வேடங்களில் நடித்தனர். இப்படம் 5 அக்டோபர் 2007 அன்று வெளியானது.
# வீரமும் ஈரமும்

## கதை

சங்கர் அய்யா (சரவணன்) ஒரு குண்டர் குழு தலைர் ஆவார். அவரால் தூத்துக்குடி மற்றும் அதைச்சுற்றியுள்ள கிராமங்களில் அரிவாள் கலாச்சாரம் நிலவுகிறது. அவர் ஏழைகளுக்கும் வறியவர்களுக்கும் உதவும் ஒரு நல்ல மனிதர் என்பதன் காரணமாக கிராம மக்கள் அவரை மதிக்கிறார்கள். அவரது உறவினரும் கொடூரமான, சூழ்ச்சி மிக்கவனுமான செம்மரை பாண்டியனும் (சுதாகர் வசந்த்) சங்கர் அய்யாவுக்கும் பல தசாப்தங்களாக குடும்பப் பகை நிலவுகிறது. எனவே அடிக்கடி இருவருக்குமிடையில் குழுச் சண்டைகள் நடைபெற்று ரத்தம் சிந்தப்படுகிறது. இது கடலோரப் பகுதியில் சட்டம் ஒழுங்கு பிரச்சினையை உருவாக்குகிறது.  
காவல் கண்காணிப்பாளர் வீரசங்கிலி (தீபன் சக்ரவர்த்தி) கும்பல் போர்களை தடுத்து நிறுத்துமாறு அரசு நிர்வாகத்தால் அறிவுறுத்தப்படுகிறார். இந்த கும்பல் போரை முடிவுக்குக் கொண்டவர முயன்ற இதற்கு முந்தைய காவல் கண்காணிப்பாளர் காணாமல் போயிருந்ததார். (உண்மையில் அவர் வெட்டப்பட்டு, அவரது உடல் ஆழ்கடலில் செம்மரையின் கும்பலால் மூழ்கடிக்கபட்டது! ) வீரசங்லி மிகவும் உறுதியான மனிதர், அவர் சமாதான பேச்சுவார்த்தை நடத்த முயற்சிக்கிறார். அதன் ஓரு பகுதியாக செம்மரையை சந்தித்து அவரது மரணம் குறித்து அச்சுறுத்துகிறார். ஆனாலும் செம்மரையை உடன்பாட்டுக்கு கொண்டுவர அவரால் இயலவில்லை. சங்கர் மீது தீராத வெறுப்பைக் கொண்ட செம்மரை, சங்கர் குடும்பத்தின் செல்வாக்கை ஏற்கமுடியாமல் அமைதியாக வாழ்கைக்குத் திரும்பாமல், சூழ்ச்சிகளில் தொடர்ந்து ஈடுபட்டே வருகிறார். இது அதிர்ச்சியூட்டும் உச்ச முடிவுக்கு வழிவகுக்கிறது.
# வீரமும் ஈரமும்

## நடிகர்கள்

- சரவணன் சங்கர் அய்யாவாக
- தீபன் சக்ரவர்த்தி வீரசங்கிலியாக
- சஞ்சய் ராம்
- சோனிகா
- தானியா
- அஞ்சுஷா
- சுதாகர் வசந்த்
# வீரமும் ஈரமும்

## இசை

இப்படத்திற்கு யுகேந்திரன் இசையமைத்தார்.  
- "மானே மயிலழகே" - கே.எஸ் சித்ரா
- "ஓரு க்ஷணம்" - ஹரிஷ் ராகவேந்திரா, ஸ்ரீலேகா பார்த்த்சாரதி
- "புருஷா பயலே" - கார்த்திக், பிரசாந்தி
- "வானம் தொட்டு" - யுகேந்திரன்
- "சம்பம் புடிச்ச" - ஸ்வர்ணலதா
# வீரமும் ஈரமும்

## வரவேற்பு

*இந்து* எழுதியது "இயக்குநர் சஞ்சய்ராம், கதை, திரைக்கதை, உரையாடல், பாடல், தயாரிப்பு ஆகியவற்றை செய்துள்ளார். உரையாடல், பாடல், தயாரிப்பைப் பொருத்தவரை நன்கு செய்துள்ளார். இருப்பினும், இந்த வகையான கதைக்களம் தமிழ் சினிமாவில் ஏற்கனவே சிறப்பாகக் கையாளப்பட்டிருப்பதால், அவர் திரைக்கதையில் மேலும் கவனம் செலுத்தியிருக்க வேண்டும். " *இந்தியாகிலிட்சு* "வீரமும் ஈரமும் படமானது அதிரடி படப் பிரியர்களுக்கு ஆனந்தத்தை வழங்கும், அதிரடி திரைப்படமாக உள்ளது" என்று எழுதியது.
# சுப்பிங்

**சுப்பிங்** (*Chuping*) மலேசியா, பெர்லிஸ் மாநிலத்தில் உள்ள சிறிய நகரம். பெர்லிஸ் மாநிலத்தின் தலைநகரமான கங்கார் நகரின் வடகிழக்கில் அமைந்துள்ளது. இந்த நகரத்தில் 22,000 ஹெக்டர் பரப்பளவில் ரப்பர் தோட்டங்களும் கரும்புத் தோட்டங்களும் உள்ளன. மலேசியாவின் மிகப்பெரிய கரும்பு தோட்டங்கள் இங்குதான் உள்ளன.  
சுப்பிங் நகருக்கு அருகில் புக்கிட் சுப்பிங் *(Bukit Chuping)* என்று அழைக்கப்படும் ஒரு சுண்ணாம்பு மலை உள்ளது. அந்த மலையின் பெயரில் இருந்து சுப்பிங் நகரின் பெயர் வந்து இருக்கலாம். இந்தப் பகுதியில் பல சுண்ணாம்பு மலைகள் உள்ளன.
# சுப்பிங்

## சுப்பிங் சுண்ணாம்பு மலைகள்

அந்தச் சுண்ணாம்பு மலைகளின் குகைகளில் வெளவால்கள் நிறையவே உள்ளன. வௌவால்களின் சாணத்தில் அதிகமான நைட்ரேட்டுகள்; இரும்பு; பாஸ்பேட் போன்றவை உள்ளன. அவை நெல் போன்ற பயிர்களுக்கு, உரமாகப் பயன்படுத்தப் படுவதற்கு சேகரிக்கப் படுகின்றன.  
கங்கார் மற்றும் கோடியாங் நகரத்திற்குச் செல்லும் சாலையில் இருந்து சுப்பிங் நகருக்குப் போகலாம். கோலா பெர்லிஸ் - கங்கார் சாலையில் பயணிக்கும் பேருந்துகள் இந்த நகரத்தின் வழியாகத்தான் செல்கின்றன.  
வடக்கு-தெற்கு விரைவுசாலை (மலேசியா) நெடுஞ்சாலையில், அடுத்து வரும் ஜித்ரா சாலையில் இருந்து சுப்பிங் நகருக்குச் செல்லலாம்.
# எண்ணிம விநியோகம்

**எண்ணிம விநியோகம்** (Digital distribution) என்பது கேட்பொலி, காணொளி, மின்னூல், நிகழ்பட ஆட்டம் மற்றும் பிற மென்பொருள் போன்றவற்றை எண்ணிம ஊடகம் மூலம் வழங்குதல் அல்லது விநியோகித்தல் ஆகும். இது இணையம் போன்ற நிகழ்நிலை விநியோக ஊடகத்தில் விநியோகத்தை விவரிக்க இந்த சொல் பொதுவாக பயன்படுத்தப்படுகிறது. இதனால் காகிதம், இலக்கமுறைப் பல்திறவாற்றல் வட்டு மற்றும் காணொளி நாடாப்பேழை (வீடியோ கேசட்டுகள்) போன்ற உடல் விநியோக முறைகள் தவிர்க்கப்படுகின்றது.  
நிகழ்நிலை விநியோகம் என்ற சொல் பொதுவாக தூணாகும் (புரீஸ்டாண்டிங்) தயாரிப்புகளுக்கு பயன்படுத்தப்படுகிறது; பிற தயாரிப்புகளுக்கான தரவிறக்கம் செய்யக்கூடிய துணை நிரல்கள் பொதுவாக தரவிறக்கம் செய்யக்கூடிய உள்ளடக்கம் என அழைக்கப்படுகின்றன. 21 ஆம் நூற்றாண்டில் வலைப்பின்னல் அலைவரிசை திறன்களின் முன்னேற்றம் அடைந்ததால் நிகழ்நிலை விநியோகம் முக்கியத்துவம் பெற்று அமேசான்.காம், நெற்ஃபிளிக்சு போன்ற முக்கிய ஊடக ஓடை தளங்கள் 2007 இல் தொடங்கப்பட்டது. நிகழ்நிலை விநியோகிக்கப்படும் புத்தகங்கள், திரைப்படங்கள், தொலைக்காட்சி நிகழ்ச்சி, இசை, மென்பொருள் மற்றும் நிகழ்பட ஆட்டம் போன்ற உள்ளடக்கம் ஓடை (ஸ்ட்ரீம்) செய்யப்படலாம் அல்லது பதிவிறக்கம் செய்யப்படலாம். ஓடை (ஸ்ட்ரீமிங்) என்பது ஒரு பயனரை நிரந்தரமாக சேமிக்க அனுமதிப்பதை விட பயனரின் கோரிக்கையின் பேரில் அல்லது "தேவைக்கேற்ப" உள்ளடக்கத்தைப் பதிவிறக்குவதும் பயன்படுத்துவதும் ஆகும்.  
உள்ளடக்க விநியோக வலைப்பின்னல்கள் என அழைக்கப்படுவது சிறப்பு வலைப்பின்னல் அதிகம் கிடைக்கும் தன்மை மற்றும் உயர் செயல்திறன் இரண்டையும் உறுதி செய்வதன் மூலம் இணையத்தில் உள்ளடக்கத்தை விநியோகிக்க உதவுகின்றன.
# எண்ணிம விநியோகம்

## மேலும் பார்க்க

- வலைவழிக் கொள்முதல்
- மின்னூல்
- இணைய வணிகம்
- திரைப்பட விநியோகம்
- திரைப்பட விநியோகஸ்தர்
- ஊடக ஓடை
- கோரிய நேரத்து ஒளிதம்
# ஒலிச்சுவடு

**ஒலிச்சுவடு** (soundtrack) என்பது இசையை பதிவுசெய்யும் ஒரு கலை கூடம் ஆகும். இங்கு புத்தகங்கள், திரைப்படங்கள், தொலைக்காட்சி நிகழ்ச்சி அல்லது நிகழ்பட ஆட்டம் ஆகியவற்றுக்கு ஒலிப்பதிவு செய்யப்படும். ஒலிப்பதிவு என்ற சொல்லுக்கு ஆவண ஒலிப்பதிவுக்கான பெயர்ச்சொல்லாகவும், வினைச்சொல்லாகவும் தற்போதைய அகராதி சேர்க்கப்பட்டுள்ளது.  
திரைப்படத் தொழில் சொற்களஞ்சிய பயன்பாட்டில் 'ஒலித் தடம்' என்பது திரைப்படத் தயாரிப்பு அல்லது பிந்தைய தயாரிப்புகளில் உருவாக்கப்படும் அல்லது பயன்படுத்தப்படும் ஒலிப் பதிவு ஆகும். ஆரம்பத்தில் ஒரு படத்தில் உரையாடல், ஒலி விளைவுகள் மற்றும் இசை ஒவ்வொன்றும் தனித்தனியாக இருக்கும் மேலும் இவை ஒன்றிணைக்கப்பட்டு 'கலப்பு தடம்' என்று அழைக்கப்படுகின்றன. ஒரு திரைப்படம் வேறொரு மொழியில் ஒலிச்சேர்க்கை செய்யப்படும்போது பெரும்பாலும் ஓர் 'ஒலிச்சேர்க்கை தடம்' உருவாக்கப்படுகிறது.
# விக்கிப்பீடியா:Statistics/weekly/31-Jan-2021
| 217 | Hasley | 0 | 0 | 0 | 0 | 0 | 0 | 1 | 1 | 0 |  |
| 218 | রাসেল জাভেদ | 0 | 0 | 0 | 0 | 0 | 0 | 1 | 1 | 0 |  |
| 219 | Aathavan jaffna | 0 | 0 | 0 | 0 | 1 | 0 | 0 | 1 | 0 |  |
| 220 | Anishprabu243 | 0 | 1 | 0 | 0 | 0 | 0 | 0 | 1 | 91 |  |
| 221 | 2409:4072:6D9D:7669:A97F:69E5:4691:6B30 | 0 | 1 | 0 | 0 | 0 | 0 | 0 | 1 | 0 |  |
| 222 | Venkatesh CSTVK | 0 | 1 | 0 | 0 | 0 | 0 | 0 | 1 | 35 |  |
| 223 | 2409:4072:6001:FB4:A3EB:7FF0:958:B547 | 0 | 1 | 0 | 0 | 0 | 0 | 0 | 1 | 3146 |  |
| 224 | Mehthafkasim | 0 | 1 | 0 | 0 | 0 | 0 | 0 | 1 | 1 |  |
| 225 | 157.46.117.106 | 0 | 1 | 0 | 0 | 0 | 0 | 0 | 1 | 0 |  |
| 226 | Kamalkans Tamizan | 0 | 0 | 0 | 0 | 0 | 0 | 1 | 1 | 0 |  |
| 227 | 106.198.104.69 | 0 | 1 | 0 | 0 | 0 | 0 | 0 | 1 | 4 | } |
# சம்தா பிரசாத்

**பண்டிட் சம்தா பிரசாத்** (Samta Prasad) (20 சூலை 1921&nbsp;- 1994) பனாரசு கரானாவைச் (பள்ளி) சேர்ந்த ஒரு இந்திய பாரம்பரிய இசைக்கலைஞரும், கைம்முரசு இணைக் கலைஞருமாவார். *மேரி சூரத் தேரி அங்கென்* (1963) மற்றும் *சோலே* (1975) உள்ளிட்ட பல பாலிவுட் படங்களில் இவர் கைம்முரசு இணையை வாசித்துள்ளார். மேலும் திரைப்பட இசையமைப்பாளர் ராகுல் தேவ் பர்மன் இவரது சீடர்களில் ஒருவராவார்.  
இவர் பச்சா மிசுரா என்றும் அழைக்கப்படும் பண்டிட் அரி சுந்தரின் மகனாவார். இவரது தாத்தா பண்டிட். ஜெகந்நாத் மிசுரா, இவரது மூதாதையர்கள் பண்டிட். குடாய் மகாராஜ் என்றும் அழைக்கப்படும் பிரதாப் மகாராஜ் ஆகியோரும் திறமையான இசைக்கலைஞர்கள் ஆவர்.  
1979 ஆம் ஆண்டில் இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி, இவருக்கு சங்கீத நாடக அகாதமி விருதினை வழங்கியது. 1991இல் இந்திய அரசிடமிருந்து பத்ம பூசண் விருதினையும் பெற்றுள்ளார்.
# சம்தா பிரசாத்

## ஆரம்பகால வாழ்க்கையும் பயிற்சியும்

பண்டிட் சம்தா பிரசாத், உத்தரப் பிரதேசத்தின் வாரணாசி அருகே உள்ள கபீர் சௌரா, என்ற ஊரில் கைம்முரசு இணை, பக்கவாத்தியம் பாரம்பரியத்தில் மூழ்கிய ஒரு குடும்பத்தில் 20 சூலை 1921 இல் பிறந்தர்.  
இவரது ஆரம்பப் பயிற்சி தனது தந்தையிடமிருந்து தொடங்கியது. இவருக்கு ஏழு வயதாக இருந்தபோது இவரது தந்தை இறந்தார். அதன்பிறகு, இவர் பண்டிட். பிக்கு மகாராஜிடமும், பல்தேவ் சகாய் என்பவரிடமும் சீடராக இருந்தார். தினமும் நீண்ட நேரம் பயிற்சி செய்யத் தொடங்கினார்.
# சம்தா பிரசாத்

## தொழில்

தனது முதல் பெரிய நிகழ்ச்சியை 1942 இல் அலகாபாத் சங்கீத மாநாட்டில் வழங்கினார். அங்கு இவர் அங்குள்ள இசைக் கலைஞர்களைக் கவர்ந்தார். பின்னர், விரைவில் தன்னை ஒரு துணையாகவும் தனிமனிதராகவும் நிலைநிறுத்திக் கொண்டார்.  
தனது வாழ்நாள் முழுவதும், கொல்கத்தா, மும்பை, சென்னை மற்றும் இலக்னோ போன்ற இந்தியாவின் பல்வேறு பகுதிகளில் நிகழ்த்தினார். பிரான்ஸ், உருசியா, எடின்பரோ போன்ற இடங்களில் இந்திய கலாச்சார அணியை பிரதிநிதித்துவப்படுத்தினார்.  
*ஜனக் ஜனக் பாயல் பாஜே*, *மேரி சூரத் தேரி ஆங்கென்*, *பசந்த் பஹார்*, *அசாமப்தா*, *சோலே* போன்ற இந்தி படங்களிலும் கைம்முரசு இணையை வாசித்தார். இசை இயக்குநர் எஸ். டி. பர்மன் *மேரி சூரத் தேரி ஆங்கேன்* படத்தில் முகமது ரபி பாடிய "நாச் மோரா மன்வா மாகன் திக்தா திகி திகி" என்ற பாடலுக்கு இவர் வாரணாசியிலிருந்து வரும்வரை பாடல் பதிவை ஒத்திவைத்தார்.
# சம்தா பிரசாத்

## இறப்பு

இவர் மே 1994 இல் இந்தியாவின் புனேவில் காலமானார்.
# சம்தா பிரசாத்

## விருதுகளும், அங்கீகாரமும்

1972 ஆம் ஆண்டில் இவருக்கு பத்மசிறீ விருது வழங்கப்பட்டது. மேலும் 1979இல் சங்கீத நாடக அகாதமி விருது 1987இல் குடியரசுத் தலைவர் உதவித்தொகை ஆகியவற்றைப் பெற்றார். இவர் 1991இல் பத்ம பூசண் விருதினைப் பெற்றார்.
# சம்தா பிரசாத்

## சீடர்கள்

இவரது குறிப்பிடத்தக்க சீடர்களில் பண்டிட் போலா பிரசாத் சிங், பாட்னா, பண்டிட் சசாங்கா சேகர் பக்சி, நிதின் சாட்டர்ஜி, நாபா குமார் பாண்டா, ராகுல் தேவ் பர்மன் (ஆர்.டி.பர்மன்), குர்மித் சிங் விர்தி, பார்த்தசாரதி முகர்ஜி, சத்யநாராயண் பசிஸ்ட் . மாணிக்கராவ் போபட்கர், தனது மகன் குமார் லால் மிசுராஆகியோர் அடங்குவர்.
# விநாயக்ராவ் பட்வர்தன்

பண்டிட் **விநாயக் நாராயண் பட்வர்தன்** (Vinayakrao Patwardhan) (22 சூலை 1898&nbsp;- 23 ஆகத்து 1975) இவர் இந்துஸ்தானி இசையின் குவாலியர் கரானாவின் (பாடும் பாணி) இந்தியப் பாடகர் ஆவார்.
# விநாயக்ராவ் பட்வர்தன்

## ஆரம்ப கால வாழ்க்கை

விநாயக்ராவின் மாமா கேசவ ராவ் கோரட்கர் இவருக்கு முதல் இசை ஆசிரியராக இருந்தார். இவர், 1907 ஆம் ஆண்டில், இலாகூரில் உள்ள கந்தர்வ மகாவித்யாலயாவுக்குச் சென்றார். அங்கு இவருக்கு விஷ்ணு திகம்பர் பலூசுகர் கற்பித்தார்.
# விநாயக்ராவ் பட்வர்தன்

## தொழில்

இவர், மும்பை, நாக்பூர், இலாகூர் உள்ளிட்ட கந்தர்வ மகாவித்யாலாவின் பல்வேறு கிளைகளில் கற்பித்தல் பணிகளை செய்து வந்தார். இவரது குரல் மக்களிடையே பிரபலமாக இருந்தது. குறிப்பாக நடிகர் / பாடகர் பால கந்தர்வனின் கவனத்தை ஈர்த்தது. ஒரு சந்தர்ப்பத்தில், குவாலியரின் மூத்தக் கலைஞர் கிருட்டிண புவா வாழே புனே பாடகர்களுக்கு ஒரு சவாலை வழங்கினார். இவர், இந்த சவாலை ஏற்றுக்கொண்டு, வாழேவிடம் இருந்து சிக்கலான இராகங்களைக் கற்றுக்கொண்டார்.  
1940களின் பிற்பகுதியில், பீம்சென் ஜோஷி ஒரு ஆசிரியரைத் தேடியபோது, ஜலந்தரில் இவரை சந்தித்தார். இவர், சவாய் கந்தர்வனிடம் கற்றுக்கொள்ள அறிவுறுத்தினார். பின்னர், மராத்தி இசைக்கலைஞர்களுடன் பணியாற்றினார். பின்னர், கந்தர்வ மகாவித்யாலயாவின் சொந்த கிளையை நிறுவினார்.  
இவர், தனது குருவின் மகன் த. வி. பலூசுகர், சுனந்தா பட்நாயக் உட்பட நன்கு அறியப்பட்ட சீடர்களுக்கு பயிற்சி அளித்தார்.
# விநாயக்ராவ் பட்வர்தன்

## அங்கீகாரம்

1972இல் இந்தியக் குடியரசுத் தலைவர் இவருக்கு பத்ம பூசண் வழங்கினார். சோவியத் ஒன்றியம் மற்றும் பிற நாடுகளுக்கும் இந்திய கலாச்சாரக் குழுவை வழிநடத்தினார்.
# மணிகண்டா

**மணிகண்டா** (*Manikanda*) என்பது 2007 ஆம் ஆண்டு வெளிவந்த ஓர் இந்திய தமிழ் அதிரடித் திரைப்படம் ஆகும். செல்வா இயக்கி இப்படத்தில் அர்ஜுன் தந்தை, மகன் என்று இரட்டை வேடத்தில் நடித்தார். 2002 ஆம் ஆண்டில் தயாரிக்கத் தொடங்கிய இப்படம், அதிக காலம் தயாரிப்புப் நிலையிலேயே தேங்கி இருந்து, இறுதியாக 2007 இல் வெளியிடப்பட்டது. ஜோதிகாவின் "கடைசிப் படம்" என விளம்பரப்படுத்தப்பட்டது. இது 2000 ஆம் ஆண்டு வெளிவந்த தெலுங்கு திரைப்படமான *ஜெயம் மனதேராவின்* மறு ஆக்கம் ஆகும். *மணிகண்டா* கலவையான விமர்சனங்களுடன் வெளியானது.
# மணிகண்டா

## கதை

ராஜா ( அர்ஜுன் ) தனது தந்தையுடன் ( சந்திரசேகர் ) மும்பையில் வசித்து வருகிறார். தெய்வீதக் தன்மைவாய்ந்த பெண்ணின் ஆசியைப் பெறுவதற்காக மகாலட்சுமி ( ஜோதிகா ) மும்பைக்கு வருகிறார். ஆனால் உடனடியாக மாதாஜியைச் சந்திக்க முடியாததால், அவர் 10 நாட்கள் மும்பையில் தங்க வேண்டிய கட்டாயத்துக்கு ஆளாகிறார். ராஜா நடத்தும் விருந்தினர் இல்லத்தில் வாடகைக்க் அறை எடுத்து தங்குகிறார். இக்காலத்தில் ராஜாவுக்கும் மகாவுக்கும் இடையில் காதல் மலர்கிறது, அவள் தனது கிராமமான மணியூருக்குத் திரும்பிய, சில நாட்களுக்குப் பிறகு அவளுடைய அழைப்பின் பேரில் ராஜா அந்த கிராமத்துக்கு வந்து சேர்கிறான். அங்கு வந்து சேர்ந்த பிறகு, அவனுக்கும் அந்த கிராமத்துக்குமான தொடர்பை அறிந்துகொள்கிறான்.
# மணிகண்டா

## நடிகர்கள்

- அர்ஜுன் மணிகண்டனாகவும்/இராஜாவாகவும் (இரட்டை வேடம்)
- ஜோதிகா நாகலட்சுமி (மகா)
- உமா லட்சுமி மணிகண்டனாக
- வடிவேலு (நடிகர்) மதயானையாக
- ஆஷிஷ் வித்யார்த்தி பாலசிங்கமாக
- சந்திரசேகர் வீராசாமியாக
- நளினி மகாலட்சுமியின் தாயாக
- பி. வாசு மகாலட்சுமியின் தாத்தாவாக
- பசுபதி (நடிகர்)
- மாளவிகா
- பூவிலங்கு மோகன்
- பெரிய கருப்பு தேவர்
- மதன் பாப்
- ஆரியன்
- சிங்கமுத்து
- தென்னவன்
- போண்டா மணி
- வாசு (நகைச்சுவை நடிகர்)
- பிரியங்கா மகாவின் தோழி
- ஜீவா
- ஓ. ஏ. கே. சுந்தர்
- சத்திய பிரகாஷ்
- விஜய் கணேஷ்
- செல்லதுரை
- நெல்லை சிவா
- கோவை செந்தில்
# மணிகண்டா

## தயாரிப்பு

முன்னதாக அர்ஜுனைக் கொண்டு "கர்ணா" படத்தை இயக்கிய செல்வா இந்த படக் குறித்து 2003இன் நடுப்பகுதியில் அறிவித்தார். *ரிதம் படத்திற்குப் பிறகு* இரண்டாவது முறையாக அர்ஜுனுடன் ஜோதிகா இணைந்து நடிக்கும்படமாக இது அமைந்தது. பி. வாசு, பசுபதி, ஆஷிஷ் வித்யார்த்தி ஆகியோர் எதிர்மறை பாத்திரங்களில் நடிக்க தேர்வு செய்யப்பட்டனர். படத்தின் தலைப்பு "நண்பா" என்று மாற்றப்படும் என்று வதந்திகள் பரவின. ஆனால் பின்னர் அது உண்மையில்லை என்று நிரூபிக்கப்பட்டது. படத்தின் கதை கீரிபட்டி என்ற கிராமத்தில் நடக்கிறது, அங்கு பல ஆண்டுகளாக தேர்தல்கள் நடத்தப்படவில்லை. எம்.ஜி.ஆர் நடித்த படத்தின் புகழ்பெற்ற பாடலான "மாமா மாமா" இந்த படத்தில் மறுகலவை செய்யப்பட்டது. நிதி நெருக்கடி காரணமாக படம் கொஞ்ச காலம் நிறுத்தப்பட்டது. இதனால் செல்வாவும், அர்ஜுனும் *ஆணை* படப் பணிகளுக்குச் சென்றனர். அதே நேரத்தில், செல்வா (சத்யராஜ் மற்றும் சிபிராஜ் உடன்) "மா.மு" அதைத் தொடர்ந்து "தோட்டா" (ஜீவன் மற்றும் ப்ரியாமணி), நவ்தீப்பைக் கொண்டு நெஞ்சில் போன்ற படங்களை முடித்தார். கதைக்களத்தை மாற்றி படத்தின் பணிகளானது 2006 இல் மீண்டும் தொடங்கப்பட்டு, இறுதியில் நிறைவடைந்தது.
# மணிகண்டா

## வெளியீடு

படத்தின் செயற்கைக்கோள் உரிமைகள் ராஜ் தொலைக்காட்சிக்கு விற்கப்பட்டன.